CELEX: 32015R2379
Language: lv
Date: 2015-12-16 00:00:00
Title: Komisijas Īstenošanas regula (ES) 2015/2379 (2015. gada 16. decembris), ar ko atkāpjas no Regulas (EK) Nr. 2305/2003, (EK) Nr. 969/2006, (EK) Nr. 1067/2008 un Īstenošanas regulas (ES) 2015/2081, Regulas (EK) Nr. 1964/2006 un Īstenošanas regulas (ES) Nr. 480/2012, un Regulas (EK) Nr. 1918/2006 attiecībā uz datumiem, kad jāiesniedz importa licenču pieprasījumi un jāizdod importa licences 2016. gadam saskaņā ar tarifa kvotām par labību, rīsiem un olīveļļu, un ar ko atkāpjas no Regulas (EK) Nr. 951/2006 attiecībā uz datumiem, kad jāizdod eksporta licences 2016. gadam ārpuskvotas cukura un izoglikozes nozarē

18.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 332/46
            
         KOMISIJAS ĪSTENOŠANAS REGULA (ES) 2015/2379
   (2015. gada 16. decembris),
   ar ko atkāpjas no Regulas (EK) Nr. 2305/2003, (EK) Nr. 969/2006, (EK) Nr. 1067/2008 un Īstenošanas regulas (ES) 2015/2081, Regulas (EK) Nr. 1964/2006 un Īstenošanas regulas (ES) Nr. 480/2012, un Regulas (EK) Nr. 1918/2006 attiecībā uz datumiem, kad jāiesniedz importa licenču pieprasījumi un jāizdod importa licences 2016. gadam saskaņā ar tarifa kvotām par labību, rīsiem un olīveļļu, un ar ko atkāpjas no Regulas (EK) Nr. 951/2006 attiecībā uz datumiem, kad jāizdod eksporta licences 2016. gadam ārpuskvotas cukura un izoglikozes nozarē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas ietvertas sarakstā CXL, kurš izveidots pēc GATT XXIV 6. sarunām (1), un jo īpaši tās 1. pantu,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (2), un jo īpaši tās 20. panta n) punktu, 144. panta g) punktu un 187. panta e) punktu,
   tā kā:
   
               (1)
            
            
               Komisijas Regulās (EK) Nr. 2305/2003 (3), (EK) Nr. 969/2006 (4), (EK) Nr. 1067/2008 (5) un Komisijas Īstenošanas regulā (ES) 2015/2081 (6) ir paredzēti īpaši noteikumi par importa licenču pieprasījumu iesniegšanu un licenču izdošanu attiecībā uz miežiem ar tarifa kvotu 09.4126, kukurūzu ar tarifa kvotu 09.4131, tādiem parastajiem kviešiem ar tarifa kvotām 09.4123, 09.4124, 09.4125 un 09.4133, kuri nav augstākā labuma parastie kvieši, un Ukrainas izcelsmes labību ar tarifa kvotām 09.4306, 09.4307 un 09.4308.
            
         
               (2)
            
            
               Komisijas Regulā (EK) Nr. 1964/2006 (7) un Komisijas Īstenošanas regulā (ES) Nr. 480/2012 (8) ir paredzēti īpaši noteikumi par importa licenču pieprasījumu iesniegšanu un licenču izdošanu attiecībā uz Bangladešas izcelsmes rīsiem ar tarifa kvotu 09.4517 un attiecībā uz šķeltajiem rīsiem ar tarifa kvotu 09.4079.
            
         
               (3)
            
            
               Komisijas Regulā (EK) Nr. 1918/2006 (9) ir paredzēti īpaši noteikumi par importa licenču pieprasījumu iesniegšanu un licenču izdošanu attiecībā uz Tunisijas izcelsmes olīveļļu atbilstīgi pieejamajai kvotai.
            
         
               (4)
            
            
               Ņemot vērā svētku dienas 2016. gadā, noteiktos laikposmos jāizdara atkāpes no Regulas (EK) Nr. 2305/2003, (EK) Nr. 969/2006, (EK) Nr. 1067/2008 un Īstenošanas regulas (ES) 2015/2081, Regulas (EK) Nr. 1964/2006 un Īstenošanas regulas (ES) Nr. 480/2012, un Regulas (EK) Nr. 1918/2006 attiecībā uz importa licenču pieprasījumu iesniegšanas un šo licenču izdošanas datumiem, lai nodrošinātu attiecīgo kvotu apjomu ievērošanu.
            
         
               (5)
            
            
               Komisijas Regulas (EK) Nr. 951/2006 (10) 7.d panta 1. punktā ir noteikts, ka ārpuskvotas cukura un izoglikozes eksporta licences izdod no piektdienas nākamajā nedēļā pēc pieprasījuma iesniegšanas un ar nosacījumu, ka Komisija šajā laikposmā nav pieņēmusi nevienu īpašu pasākumu.
            
         
               (6)
            
            
               Ņemot vērā 2016. gada svētku dienas un to, ka Eiropas Savienības Oficiālais Vēstnesis šo svētku laikā iznāks neregulāri, laikposms starp pieprasījumu iesniegšanas datumu un licenču izdošanas datumu būs pārāk īss, lai nodrošinātu pienācīgu tirgus pārvaldību. Tāpēc šis laikposms būtu jāpagarina.
            
         
               (7)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,
            
         IR PIEŅĒMUSI ŠO REGULU.
   1. pants
   Labība
   1.   Atkāpjoties no Regulas (EK) Nr. 2305/2003 3. panta 1. punkta otrās daļas, importa licenču pieprasījumus par 2016. gadu attiecībā uz miežiem ar tarifa kvotu 09.4126 nevar iesniegt agrāk kā pirmdien, 2016. gada 4. janvārī un vēlāk kā piektdien, 2016. gada 16. decembrī plkst. 13.00 (pēc Briseles laika).
   2.   Atkāpjoties no Regulas (EK) Nr. 2305/2003 3. panta 4. punkta pirmās daļas, par 2016. gadu tādas miežu importa licences ar tarifa kvotu 09.4126, kuru pieprasījumi iesniegti šīs regulas I pielikumā minētajos laikposmos, izdod attiecīgajos tajā norādītajos datumos, ievērojot pasākumus, kas pieņemti, piemērojot Komisijas Regulas (EK) Nr. 1301/2006 (11) 7. panta 2. punktu.
   3.   Atkāpjoties no Regulas (EK) Nr. 969/2006 4. panta 1. punkta otrās daļas, importa licenču pieprasījumus par 2016. gadu attiecībā uz kukurūzu ar tarifa kvotu 09.4131 nevar iesniegt agrāk kā pirmdien, 2016. gada 4. janvārī un vēlāk kā piektdien, 2016. gada 16. decembrī plkst. 13.00 (pēc Briseles laika).
   4.   Atkāpjoties no Regulas(EK) Nr. 969/2006 4. panta 4. punkta pirmās daļas, par 2016. gadu tādas kukurūzas importa licences ar tarifa kvotu 09.4131, kuru pieprasījumi iesniegti šīs regulas I pielikumā minētajos laikposmos, izdod attiecīgajos tajā norādītajos datumos, ievērojot pasākumus, kas pieņemti, piemērojot Regulas (EK) Nr. 1301/2006 7. panta 2. punktu.
   5.   Atkāpjoties no Regulas (EK) Nr. 1067/2008 4. panta 1. punkta otrās daļas, importa licenču pieprasījumus par 2016. gadu attiecībā uz tādiem parastajiem kviešiem ar tarifa kvotām 09.4123, 09.4124, 09.4125 un 09.4133, kuri nav augstākā labuma parastie kvieši, nevar iesniegt agrāk kā pirmdien, 2016. gada 4. janvārī un vēlāk kā piektdien, 2016. gada 16. decembrī plkst. 13.00 (pēc Briseles laika).
   6.   Atkāpjoties no Regulas (EK) Nr. 1067/2008 4. panta 4. punkta pirmās daļas, par 2016. gadu tādas kviešu importa licences saskaņā ar tarifa kvotām 09.4123, 09.4124, 09.4125 un 09.4133 (kuri nav augstākā labuma parastie kvieši) kuru pieprasījumi iesniegti šīs regulas I pielikumā minētajos laikposmos, izdod attiecīgajos tajā norādītajos datumos, ievērojot pasākumus, kas pieņemti, piemērojot Regulas (EK) Nr. 1301/2006 7. panta 2. punktu.
   7.   no Īstenošanas regulas (ES) 2015/2081 2. panta 1. punkta otrās daļas, importa licenču pieprasījumus par 2016. gadu attiecībā uz Ukrainas izcelsmes labību ar tarifa kvotām 09.4306, 09.4307 un 09.4308 nevar iesniegt agrāk kā pirmdien, 2016. gada 4. janvārī un vēlāk kā piektdien, 2016. gada 16. decembrī plkst. 13.00 (pēc Briseles laika).
   8.   Atkāpjoties no Īstenošanas regulas (ES) 2015/2081 2. panta 3. punkta, par 2016. gadu tādas importa licences attiecībā uz Ukrainas izcelsmes labību ar tarifa kvotām 09.4306, 09.4307 un 09.4308, kuru pieprasījumi iesniegti šīs regulas I pielikumā minētajos laikposmos, izdod attiecīgajos tajā norādītajos datumos, ievērojot pasākumus, kas pieņemti, piemērojot Regulas (EK) Nr. 1301/2006 7. panta 2. punktu.
   2. pants
   Rīsi
   1.   Atkāpjoties no Regulas (EK) Nr. 1964/2006 4. panta 3. punkta pirmās daļas, importa licenču pieprasījumus par 2016. gadu attiecībā uz Bangladešas izcelsmes rīsiem ar tarifa kvotu 09.4517 nevar iesniegt agrāk kā pirmdien, 2016. gada 4. janvārī un vēlāk kā piektdien, 2016. gada 9. decembrī plkst. 13.00 (pēc Briseles laika).
   2.   Atkāpjoties no Īstenošanas regulas (ES) Nr. 480/2012 2. panta 1. punkta trešās daļas, importa licenču pieprasījumus par 2016. gadu attiecībā uz šķeltajiem rīsiem ar tarifa kvotu 09.4079 nevar iesniegt agrāk kā pirmdien, 2016. gada 4. janvārī un vēlāk kā piektdien, 2016. gada 9. decembrī plkst. 13.00 (pēc Briseles laika).
   3. pants
   Olīveļļa
   1.   Atkāpjoties no Regulas (EK) Nr. 1918/2006 3. panta 1. punkta, pēc 2016. gada 13. decembra otrdienas vairs nevar iesniegt importa licenču pieprasījumus par Tunisijas izcelsmes olīveļļu.
   2.   Atkāpjoties no Regulas (EK) Nr. 1918/2006 3. panta 3. punkta, Tunisijas izcelsmes olīveļļas importa licences, kuru pieprasījumi iesniegti šīs regulas II pielikumā minētajos laikposmos, izdod attiecīgajos tajā norādītajos datumos, ievērojot pasākumus, kas pieņemti, piemērojot Regulas (EK) Nr. 1301/2006 7. panta 2. punktu.
   4. pants
   Ārpuskvotas cukurs un izoglikoze
   Atkāpjoties no Regulas (EK) Nr. 951/2006 7.d panta 1. punkta, ārpuskvotas cukura un izoglikozes eksporta licences, kuru pieprasījumi iesniegti šīs regulas III pielikumā minētajos laikposmos, izdod attiecīgajos tajā norādītajos datumos, vajadzības gadījumā ņemot vērā īpašos pasākumus, kas paredzēti Regulas (EK) Nr. 951/2006 9. panta 1. un 2. punktā.
   5. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   Tā ir spēkā līdz 2017. gada 10. janvārim.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 16. decembrī
      
         
            Komisijas
         
         
            un tās priekšsēdētāja vārdā –
         
         
            lauksaimniecības un lauku attīstības ģenerāldirektors
         
         Jerzy PLEWA
      
   
   
      (1)  OV L 146, 20.6.1996., 1. lpp.
   
   
      (2)  OV L 347, 20.12.2013., 671. lpp.
   
   
      (3)  Komisijas 2003. gada 29. decembra Regula (EK) Nr. 2305/2003, ar ko atklāj un nosaka Kopienas tarifa kvotu pārvaldīšanu miežu importam no trešajām valstīm (OV L 342, 30.12.2003., 7. lpp.).
   
      (4)  Komisijas 2006. gada 29. jūnija Regula (EK) Nr. 969/2006 par Kopienas tarifa kvotas atvēršanu un pārvaldīšanu attiecībā uz trešo valstu izcelsmes kukurūzas ievedumiem (OV L 176, 30.6.2006., 44. lpp.).
   
      (5)  Komisijas 2008. gada 30. oktobra Regula (EK) Nr. 1067/2008 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm un izņēmumiem no Padomes Regulas (EK) Nr. 1234/2007 (kodificētā redakcija) (OV L 290, 31.10.2008., 3. lpp.).
   
      (6)  Komisijas 2015. gada 18. novembra Īstenošanas regula (ES) 2015/2081, ar ko atklāj importa tarifu kvotas dažu veidu Ukrainas izcelsmes labībai un paredz šo kvotu pārvaldību (OV L 302, 19.11.2015., 81. lpp.).
   
      (7)  Komisijas 2006. gada 22. decembra Regula (EK) Nr. 1964/2006, ar ko, piemērojot Padomes Regulu (EEK) Nr. 3491/90, atver Kopienas tarifa kvotu rīsiem, kuru izcelsme Bangladešā, un paredz šīs kvotas pārvaldību (OV L 408, 30.12.2006., 19. lpp.).
   
      (8)  Komisijas 2012. gada 7. jūnija Īstenošanas regula (ES) Nr. 480/2012, ar ko atver tarifu kvotu KN koda 1006 40 00 šķeltajiem rīsiem, kas paredzēti KN koda 1901 10 00 pārtikas izstrādājumu ražošanai, un paredz šīs kvotas pārvaldi (OV L 148, 8.6.2012., 1. lpp.).
   
      (9)  Komisijas 2006. gada 20. decembra Regula (EK) Nr. 1918/2006 par tarifa kvotas atvēršanu un pārvaldīšanu Tunisijas izcelsmes olīveļļai (OV L 365, 21.12.2006., 84. lpp.).
   
      (10)  Komisijas 2006. gada 30. jūnija Regula (EK) Nr. 951/2006, ar ko paredz sīki izstrādātus noteikumus par to, kā īstenot Padomes Regulu (EK) Nr. 318/2006 saistībā ar tirdzniecību ar trešām valstīm cukura nozarē (OV L 178, 1.7.2006., 24. lpp.).
   
      (11)  Komisijas 2006. gada 31. augusta Regula (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (OV L 238, 1.9.2006., 13. lpp.).
   
      I PIELIKUMS
      
                  Laikposmi labības importa licenču pieprasījumu iesniegšanai
               
               
                  Izdošanas datumi
               
            
                  No piektdienas, 2016. gada 18. martaplkst. 13.00 līdz piektdienai, 25. martamplkst. 13.00 (pēc Briseles laika)
               
               
                  Pirmā darbdiena, sākot no pirmdienas, 2016. gada 4. aprīļa
               
            
                  No piektdienas, 2016. gada 21. oktobraplkst. 13.00 līdz piektdienai, 28. oktobrimplkst. 13.00 (pēc Briseles laika)
               
               
                  Pirmā darbdiena, sākot no pirmdienas, 2016. gada 7. novembra
               
            
   
      II PIELIKUMS
      
                  Laikposmi olīveļļas importa licenču pieprasījumu iesniegšanai
               
               
                  Izdošanas datumi
               
            
                  Pirmdiena, 2016. gada 21. martsvai otrdiena, 22. marts
               
               
                  Pirmā darbdiena, sākot no piektdienas, 2016. gada 1. aprīļa
               
            
                  Pirmdiena, 2016. gada 2. maijsvai otrdiena, 3. maijs
               
               
                  Pirmā darbdiena, sākot no piektdienas, 2016. gada 13. maija
               
            
                  Pirmdiena, 2016. gada 9. maijsvai otrdiena, 10. maijs
               
               
                  Pirmā darbdiena, sākot no trešdienas, 2016. gada 18. maija
               
            
                  Pirmdiena, 2016. gada 18. jūlijsvai otrdiena, 19. jūlijs
               
               
                  Pirmā darbdiena, sākot no trešdienas, 2016. gada 27. jūlija
               
            
                  Pirmdiena, 2016. gada 8. augustsvai otrdiena, 9. augusts
               
               
                  Pirmā darbdiena, sākot no trešdienas, 2016. gada 17. augusta
               
            
                  Pirmdiena, 2016. gada 24. oktobrisvai otrdiena, 25. oktobris
               
               
                  Pirmā darbdiena, sākot no ceturtdienas, 2016. gada 3. novembra
               
            
   
      III PIELIKUMS
      
                  Laikposmi ārpuskvotas cukura un izoglikozes eksporta licenču pieprasījumu iesniegšanai
               
               
                  Izdošanas datumi
               
            
                  No pirmdienas, 2016. gada 24. oktobralīdz piektdienai, 28. oktobrim
               
               
                  Pirmā darbdiena, sākot no otrdienas, 2016. gada 8. novembra
               
            
                  No pirmdienas, 2016. gada 19. decembralīdz piektdienai, 23. decembrim
               
               
                  Pirmā darbdiena, sākot no piektdienas, 2017. gada 6. janvāra